Diari Oficial de la Generalitat Valenciana


Sumari del DOGV 9860, del 30-05-2024 (2024/5005)

ACORD de 28 de maig de 2024, del Consell, pel qual s'autoritza una transferència de crèdit de la línia S0130 «Racionalització de l'ús d'aigua per a reg: gota a gota» del capítol 7 del programa 531A00, Estructures agràries, a la línia S1621, «Vega Renhace sector agrari», del mateix capítol del programa 714M00, MRR Agricultura i desenvolupament rural, per import de 525.000 euros. (expedient 12.002/24).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9860

Data del DOGV
:   30-05-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/5005


Data del document
:   28-05-2024

Organisme emissor
:   Conselleria de Hacienda, Economía y Administración Pública

Tipus de document
:   Acord

Descriptors 

:   * Conselleria d'Hisenda, Economia i Administració Pública

ACORD de 28 de maig de 2024, del Consell, pel qual s'autoritza una transferència de crèdit de la línia S0130 «Racionalització de l'ús d'aigua per a reg: gota a gota» del capítol 7 del programa 531A00, Estructures agràries, a la línia S1621, «Vega Renhace sector agrari», del mateix capítol del programa 714M00, MRR Agricultura i desenvolupament rural, per import de 525.000 euros. (expedient 12.002/24). [2024/5005]  
  
  
El Ministeri per a la Transició Ecològica i el Repte Demogràfic va aprovar el Reial decret 786/2022, de 27 de setembre, pel qual es regula la concessió directa d'una subvenció per al desenvolupament d'actuacions d'adaptació del risc d'inundació de les edificacions, equipaments i instal·lacions o explotacions existents en la conca baixa del riu Segura, a la Comunitat Valenciana, com a contribució al pla «Vega RenHace» en el marc del Pla de recuperació, transformació i resiliència.  
  
El mencionat reial decret serà executat per diverses conselleries, i a la Conselleria d'Agricultura, Ramaderia i Pesca li correspon gestionar la línia de subvenció de concurrència competitiva S1621, «Vega Renhace sector agrari», per import de 2.500.000 euros.  
Sobre la base de l'anterior, en data 20 de desembre de 2023 es va aprovar la resolució del conseller d'Agricultura, Ramaderia i Pesca per la qual es convoca les comunitats de regants jutjat d'aigües, sindicats de regs o altres entitats de regadiu i titulars d'explotacions ramaderes, perquè formulen les seues propostes en relació amb mesures per a l'adaptació al risc d'inundació a la Vega Baixa del Segura. L'objectiu d'esta subvenció és la necessitat de posar en marxa accions d'adaptació al risc d'inundació, invertint a incrementar la resiliència dels termes municipals de la comarca del Baix Segura, i fomentar la seua adaptació i preparació, ja que concentren un elevat risc d'inundació d'acord amb els mapes de perillositat i risc d'inundació a la Vega Baixa del Segura.  
  
Per a augmentar l'efectivitat de les accions d'adaptació a futures inundacions, la Direcció General de Producció Agrícola i Ramadera ha decidit subvencionar el 100 % de les inversions que realitzen les comunitats de regants, jutjats d'aigües, sindicats de regs o altres entitats de regadiu i titulars d'explotacions ramaderes a l'empara d'esta convocatòria d'ajudes, per la qual cosa, atés que l'Impost del Valor Afegit (IVA) no suposa una despesa elegible pel Mecanisme de recuperació i resilencia, englobat en el Pla de recuperació, transformació i resiliència, este ha de finançar-se amb càrrec a fons propis. Com que l'import de la convocatòria ascendix a 2.500.000 euros, l'import de l'IVA associat suposa la quantitat de 525.000 euros.  
Per això, la Conselleria d'Agricultura, Ramaderia i Pesca proposa una transferència de crèdit per un import de 525.000 euros, de la línia de subvenció de concurrència competitiva S0130, «Racionalització de l'ús d'aigua per a reg: gota a gota», del capítol 7 del programa 531A00, Estructures Agràries, import que no està afecte a fons finalistes, a la línia de subvenció de concurrència competitiva S1621, «Vega Renhace sector agrari», del mateix capítol del programa 714M00, MRR Agricultura i Desenvolupament Rural, en el component 5, inversió 2, per a cobrir les insuficiències de crèdit esmentades i que corresponen a fons propis que complementen els fons finalistes MRR.  
  
A este efecte, i en virtut del que es disposa en els articles 21 i 23 de la Llei 8/2023 de pressupostos de la Generalitat per a l'exercici 2024, a proposta de la consellera d'Hisenda, Economia i Administració Pública,  
  
  
ACORDA  
  
Primer  
Autoritzar una minoració de crèdit en l'aplicació pressupostària G01120201GE00000.531A00.7, per import de 525.000 euros en la línia de concurrència competitiva S0130, «Racionalització de l'ús d'aigua per a reg: gota a gota», d'acord amb el següent detall:  
  
Codi Denominació Dotació anterior Modificació Dotació actual  
S0130 Racionalització de l'ús d'aigua per a reg: gota a gota 8.5557.556 - 661.162 7.475.000  
  
  
Segon  
Autoritzar un augment de crèdit en l'aplicació pressupostària G01129900GE00000.714M00.7, per import de 525.000 euros, en la línia de concurrència competitiva S1621, «Vega Renhace sector agrari», d'acord amb el següent detall:  
  
València, 28 de maig de 2024  
  
La consellera secretària,  
SUSANA CAMARERO BENÍTEZ